ddrg/super_eurlex huggingface dataset:
Neuvoston asetus (EY) N:o 3191/94, annettu 19 päivänä joulukuuta 1994, tietyistä kolmansista maista peräisin oleviin ja CN-koodeihin 0714 10 ja 0714 90 kuuluviin tiettyihin tuotteisiin sovellettavasta tuontijärjestelmästä annetun asetuksen (ETY) N:o 430/87 muuttamisesta



Virallinen lehti nro L 337 , 24/12/1994 s. 0008 - 0008

Suomenk. erityispainos Alue 3 Nide 65 s. 0094

Ruotsink. erityispainos Alue 3 Nide 65 s. 0094



NEUVOSTON ASETUS (EY) N:o 3191/94, annettu 19 päivänä joulukuuta 1994, tietyistä kolmansista maista peräisin oleviin ja CN-koodeihin 0714 10 ja 0714 90 kuuluviin tiettyihin tuotteisiin sovellettavasta tuontijärjestelmästä annetun asetuksen (ETY) N:o 430/87 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että asetuksessa (ETY) N:o 430/87(1) määritetään kolmansista maista peräisin olevaan maniokkiin ja vastaaviin tuotteisiin sovellettava järjestelmä, jonka mukaan näitä tuotteita yhteisöön tuotaessa sovelletaan enintään kuuden prosentin tullattavan tavaran arvosta suuruista tuontimaksua; järjestelmän voimassaolo päättyy Thaimaan osalta 31 päivänä joulukuuta 1994, ja GATTin monenvälisten neuvottelujen tulosten mukaisesti Thaimaasta peräisin olevaan maniokkiin sovellettava järjestelmä korvataan 1 päivänä heinäkuuta 1995 tariffikiintiöllä yhteisön esittämän kaavion mukaisesti; näin ollen on tässä vaiheessa suotavaa avata kyseinen kiintiö ainoastaan vuoden 1995 ensimmäiseksi puoliskoksi kyseistä ajanjaksoa vastaavan suuruisena eli siten, että määrä vastaa 50:tä prosenttia vuoden 1995 osalta käytettävissä olevista 5 250 000 tonnista; jäljelle jäävä osa avataan edellä mainittujen tulosten tultua voimaan niiden täytäntöönpanoa koskevien säännösten mukaisesti, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 430/87 1 artiklan 1 kohta seuraavasti: "1 Enintään kuusi prosenttia tullattavan tavaran arvosta suuruisen tuontimaksun periminen Thaimaasta peräisin olevilta CN-koodeihin 0714 10 10, 0714 10 91 ja 0714 10 99 kuuluvilta tuotteilta, rajoitetaan vuoden 1995 ensimmäisen puoliskon aikana kattamaan puolet päätöksessä 90/637/ETY(*) vahvistetun sopimuksen uusimisen tuloksena saaduista määristä, eli 2 625 000 tonnia. (*) EYVL N:o L 347, 12.12.1990, s. 23" 2 artikla Tämä asetus tulee voimaan 1 päivänä tammikuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä joulukuuta 1994. Neuvoston puolesta Puheenjohtaja K. KINKEL (1) EYVL N:o L 43, 13.2.1987, s. 9. Asetus sellaisena kuin se on viimeksi muutettuna asetuksella (ETY) N:o 3909/92 (EYVL N:o L 394, 31.12.1992, s. 23)
KOMISSION ASETUS (EY) N:o 3246/94 annettu 21 päivänä joulukuuta 1994, elävien nautojen ja muun kuin jäädytetyn naudanlihan erityisen tuontimaksun määrittämisestä annetun asetuksen (ETY) N:o 611/77 muuttamisesta



Virallinen lehti nro L 338 , 28/12/1994 s. 0070 - 0071

Suomenk. erityispainos Alue 3 Nide 64 s. 0155

Ruotsink. erityispainos Alue 3 Nide 64 s. 0155



KOMISSION ASETUS (EY) N:o 3246/94 annettu 21 päivänä joulukuuta 1994, elävien nautojen ja muun kuin jäädytetyn naudanlihan erityisen tuontimaksun määrittämisestä annetun asetuksen (ETY) N:o 611/77 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Itävallan, Norjan, Ruotsin ja Suomen liittymisasiakirjan, ja erityisesti sen 169 artiklan 2 kohdan, ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1), sellaisena kuin se on viimeksi muutettuna asetuksella (EY) N:o 1884/94(2), ja erityisesti sen 10 artiklan 5 kohdan, sekä katsoo, että elävien nautojen ja muun kuin jäädytetyn naudanlihan erityisen tuontimaksun määrittämisestä 18 päivänä maaliskuuta 1977 annetussa komission asetuksessa (ETY) 611/77(3), sellaisena kuin se on viimeksi muutettuna asetuksella (ETY) N:o 1049/92(4), annetaan tämän maksun laskentaa koskevat yksityiskohtaiset säännöt, joita sovelletaan Ruotsiin ja Sveitsiin; Ruotsin Euroopan unioniin liittymisen johdosta tämä maa olisi poistettava mainitun asetuksen soveltamisalasta, ON ANTANUT TÄMÄN ASETUKSEN: 1 artikla Muutetaan asetus (ETY) N:o 611/77 seuraavasti. 1. Poistetaan 1 artiklan ilmaisut "Ruotsista ja". 2. Korvataan 2 artiklan 2 ja 3 kohta 2 kohdalla seuraavasti. "2. Tämä keskiarvo vastaa Sveitsissä täysikasvuisten nautojen hintanoteerausten keskiarvoa tämän asetuksen liitteen mukaisesti." 3. Korvataan 4 artikla seuraavasti. "4 artikla Jos Sveitsissä toteutetaan erityisesti eläinlääkinnällisistä tai terveyteen liittyvistä syistä markkinoilla kirjattuihin noteerauksiin vaikuttavia toimenpiteitä, komissio voi ottaa huomioon näillä markkinoilla viimeksi kirjatut noteeraukset ennen näiden toimenpiteiden täytäntöönpanoa." 2 artikla Korvataan asetuksen (ETY) N:o 611/77 liitteet I ja II tämän asetuksen liitteellä. 3 artikla Tämä asetus tulee voimaan liittymispäivänä edellyttäen, että Itävallan, Norjan, Ruotsin ja Suomen liittymissopimus tulee voimaan. Sitä sovelletaan ensimmäisen kerran voimassa olevien maksujen laskennassa tätä päivää seuraavana päivänä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä joulukuuta 1994. Komission puolesta René STEICHEN Komission jäsen (1) EYVL N:o L 148, 28.6.1968, s. 24 (2) EYVL N:o L 197, 30.7.1994, s. 27 (3) EYVL N:o L 77, 25.3.1977, s. 14 (4) EYVL N:o L 111, 29.4.1992, s. 7 LIITE 1. Edustavat markkinat (Hinnanmäärityskeskus): Bern. 2. Laatuluokat, laadut ja kertoimet: >TAULUKON PAIKKA>
Neuvoston asetus (EY) N:o 3233/94, annettu 20 päivänä joulukuuta 1994, tiettyjä yhteisön tukijärjestelmiä koskevasta yhdennetystä hallinto- ja valvontajärjestelmästä annetun asetuksen (ETY) N:o 3508/92 muuttamisesta



Virallinen lehti nro L 338 , 28/12/1994 s. 0013 - 0013

Suomenk. erityispainos Alue 3 Nide 64 s. 0147

Ruotsink. erityispainos Alue 3 Nide 64 s. 0147



NEUVOSTON ASETUS (EY) N:o 3233/94, annettu 20 päivänä joulukuuta 1994, tiettyjä yhteisön tukijärjestelmiä koskevasta yhdennetystä hallinto- ja valvontajärjestelmästä annetun asetuksen (ETY) N:o 3508/92 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo, että tiettyjä yhteisön tukijärjestelmiä koskevasta yhdennetystä hallinto- ja valvontajärjestelmästä 27 päivänä marraskuuta 1992 annetun asetuksen (ETY) N:o 3508/92(3) 10 artiklassa säädettiin yhteisön osallistumisesta kustannuksiin, joita jäsenvaltioille aiheutuu yhdennetyn järjestelmän käyttöön otosta kolmen vuoden ajanjaksoksi vuodesta 1992 alkaen, ja erityisesti aakkosnumeeristen viljelylohkojen tunnistusjärjestelmien luomisessa esiintyneiden ongelmien vuoksi huomattavia investointeja voidaan tarvita säädetyn ajanjakson jälkeen yhdennetyn järjestelmän käyttöön oton varmistamiseksi 1 päivästä tammikuuta 1996 alkaen; sen vuoksi olisi säädettävä sen ajanjakson, jolle yhteisön kustannusosuus voidaan myöntää, pidentämisestä yhdellä vuodella, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 3508/92 10 artiklan 2 kohdassa ensimmäinen luetelmakohta seuraavalla tekstillä: "2. Yhteisön kustannusosuus myönnetään neljäksi vuodeksi alkaen vuodesta 1992 tähän tarkoitukseen osoitettujen määrärahojen mukaisesti." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä joulukuuta 1994. Neuvoston puolesta Puheenjohtaja J. BORCHERT (1) EYVL N:o C 294, 22.10.1994, s. 12. (2) EYVL N:o C 341, 5.12.1994. (3) EYVL N:o L 355, 5.12.1992, s. 1. Asetus sellaisena kuin se on muutettuna asetuksella (EY) N:o 165/94 (EYVL N:o L 24, 29.1.1994, s. 6).
Neuvoston asetus (EY) N:o 3256/94, annettu 22 päivänä joulukuuta 1994, Azorien ja Madeiran vapaa-alueiden varustamiseen tarkoitettuja tiettyjä teollisuustuotteita koskevien yhteisen tullitariffin autonomisten tullien väliaikaisesta suspendoimisesta annetun asetuksen (ETY) N:o 1657/93 muuttamisesta



Virallinen lehti nro L 339 , 29/12/1994 s. 0001 - 0007

Suomenk. erityispainos Alue 2 Nide 13 s. 0179

Ruotsink. erityispainos Alue 2 Nide 13 s. 0179



NEUVOSTON ASETUS (EY) N:o 3256/94, annettu 22 päivänä joulukuuta 1994, Azorien ja Madeiran vapaa-alueiden varustamiseen tarkoitettuja tiettyjä teollisuustuotteita koskevien yhteisen tullitariffin autonomisten tullien väliaikaisesta suspendoimisesta annetun asetuksen (ETY) N:o 1657/93 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 28 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo, että asetuksella (ETY) N:o 1657/93(2) otetaan käyttöön Azorien ja Madeiran vapaa-alueiden varustamiseen tarkoitettuja tiettyjä teollisuustuotteita koskevien yhteisen tullitariffin autonomisten tullien väliaikainen suspendointi, Portugalin viranomaiset ovat pyytäneet yhteisen tullitariffin tullien suspendoimista muilta pääomahyödykkeiltä kuin asetuksessa (ETY) N:o 1657/93 säädetyiltä; tämä pyyntö johtuu Madeiran vapaa-alueella toimivien yritysten määrän kasvusta ja paikallisen taloudellisen toiminnan monipuolistumisesta, Madeiran ja Azorien syrjäisestä sijainnista ja saaristoasemasta johtuvia valinnaisia toimenpiteitä koskevasta ohjelmasta (Poseima) 26 päivänä kesäkuuta 1991 tehdyssä neuvoston päätöksessä 91/315/ETY(3) tunnustetaan vapaa-alueiden merkityksessä kyseisten alueiden taloudellisessa kehityksessä ja korostetaan mahdollisuutta ottaa käyttöön erityisiä tullitoimenpiteitä näiden vapaa-alueiden nopean kehityksen hyväksi, ja Portugalin viranomaisten antamien arvioiden perustalta käy ilmi, että asetuksen (ETY) N:o 1657/93 voimaan tulon jälkeen uutta taloudellista toimintaa ollaan luomassa Madeiran vapaa-alueella; pääomahyödykkeet ovat tarpeen tämän toiminnan ylläpitämiseksi; näin ollen olisi perusteltua myöntää näille tuotteille yhteisen tullitariffin tullien suspensio, kun ne tuodaan Madeiralle ja Azoreille ja ovat tarkoitetut näiden alueiden vapaa-alueille; tässä tarkoituksessa olisi muutettava asetuksen (ETY) N:o 1657/93 liitettä, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1657/93 liite tämän asetuksen liitteellä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä joulukuuta 1994. Neuvoston puolesta Puheenjohtaja H. SEEHOFER (1) Lausunto on annettu 16 päivänä joulukuuta 1994 (2) EYVL N:o L 158, 30.6.1993, s. 1 (3) EYVL N:o L 171, 29.6.1991, s. 10 LIITE >TAULUKON PAIKKA>
Komission asetus (EY) N:o 3265/94, annettu 20 päivänä joulukuuta 1994, tietyille kalastustuotteille kalastusvuodeksi 1995 myönnettävän kiinteän palkkion määrästä (ETAn kannalta merkityksellinen teksti)



Virallinen lehti nro L 339 , 29/12/1994 s. 0031 - 0031

Suomenk. erityispainos Alue 4 Nide 7 s. 0019

Ruotsink. erityispainos Alue 4 Nide 7 s. 0019



KOMISSION ASETUS (EY) N:o 3265/94, annettu 20 päivänä joulukuuta 1994, tietyille kalastustuotteille kalastusvuodeksi 1995 myönnettävän kiinteän palkkion määrästä (ETAn kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yksityiskohtaisista säännöistä tietyille kalastustuotteille myönnettävän kiinteän tuen soveltamisesta 28 päivänä joulukuuta 1988 annetun komission asetuksen (ETY) N:o 4176/88() ja erityisesti sen 11 artiklan, sekä katsoo, että kiinteän palkkion olisi kannustettava tuottajajärjestöjä estämään markkinoilta vedettyjen tuotteiden hävittäminen, kiinteän palkkion määrä on vahvistettava niin, että kyseisten markkinoiden riippuvuus toisistaan ja tarve välttää kilpailun vääristyminen otetaan huomioon, palkkion määrä ei voi ylittää edellisen kalastusvuoden aikana todettujen jalostukseen ja varastointiin liittyvien teknisten ja rahoituksellisten kulujen määrää korkeimpia kuluja lukuun ottamatta, kyseisiin toimiin liittyviä yhteisössä todettuja teknisiä ja rahoituksellisia kuluja koskevien tietojen perusteella on vahvistettava kalastusvuodeksi 1995 palkkion määrä liitteessä esitetyllä tavalla, tässä asetuksessa ecuina vahvistetut hinnat tai summat on laadittu neuvoston asetuksen (ETY) N:o 3813/92(), sellaisena kuin se on muutettuna asetuksella (EY) N:o 3528/93(), ja erityisesti sen 13 artiklan 2 kohdan mukaan vuonna 1994 sovellettavan maatalouden rahoitusjärjestelmän mukaisesti; olisi siis säädettävä niiden voimaantulosta mainitun vuoden aikana, ja tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Vahvistetaan kalastusvuodeksi 1995 neuvoston asetuksen (ETY) N:o 3759/92() liitteessä VI lueteltujen tuotteiden kiinteän palkkion määrä seuraavasti. a) Kokonaisten, perattujen ja päineen olevien tai paloiteltujen tuotteiden jäädytys ja varastointi: 97 ecua tonnia kohti, ensimmäisenä kuukautena, 14 ecua tonnia kohti, seuraavina kuukausina. b) Fileoiminen, jäädytys ja varastointi: 160 ecua tonnia kohti, ensimmäisenä kuukautena, 14 ecua tonnia kohti, seuraavina kuukausina. 2 artikla Tämä asetus tulee voimaan 31 päivänä joulukuuta 1994. Sitä sovelletaan 1 päivästä tammikuuta 1995 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä joulukuuta 1994. Komission puolesta Yannis PALEOKRASSAS Komission jäsen () EYVL N:o L 367, 31.12.1988, s. 63 () EYVL N:o L 387, 31.12.1992, s. 1 () EYVL N:o L 320, 22.12.1993, s. 32 () EYVL N:o L 388, 31.12.1992, s. 1
Komission asetus (EY) N:o 3264/94, annettu 20 päivänä joulukuuta 1994, tietyille kalastustuotteille kalastusvuoden 1995 aikana myönnettävän siirtotuen määrästä (ETAn kannalta merkityksellinen teksti)



Virallinen lehti nro L 339 , 29/12/1994 s. 0029 - 0030

Suomenk. erityispainos Alue 4 Nide 7 s. 0017

Ruotsink. erityispainos Alue 4 Nide 7 s. 0017



KOMISSION ASETUS (EY) N:o 3264/94, annettu 20 päivänä joulukuuta 1994, tietyille kalastustuotteille kalastusvuoden 1995 aikana myönnettävän siirtotuen määrästä (ETAn kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyille kalastustuotteille maksettavan siirtotuen myöntämistä koskevista yksityiskohtaisista soveltamissäännöistä 23 päivänä joulukuuta 1992 annetun komission asetuksen (ETY) N:o 3901/92 (), sellaisena kuin se on viimeksi muutettuna asetuksella (EY) N:o 3515/93 (), ja erityisesti sen 5 artiklan, sekä katsoo, että siirtotuen olisi tyydyttävällä tavalla kannustettava tuottajajärjestöjä siirtämään markkinoilta vedetyt tuotteet niiden hävittämisen estämiseksi, siirtotuen määrä on vahvistettava niin, ettei kyseisten tuotteiden markkinoiden tasapainoa järkytetä, kyseisiin toimiin liittyviä yhteisössä todettuja teknisiä ja rahoituksellisia kuluja koskevien tietojen perusteella on vahvistettava kalastusvuodeksi 1995 tuen määrä liitteessä esitetyllä tavalla, tässä asetuksessa ecuina vahvistetut hinnat tai summat on laadittu neuvoston asetuksen (ETY) N:o 3813/92 (), sellaisena kuin se on muutettuna asetuksella (EY) N:o 3528/93 (), ja erityisesti sen 13 artiklan 2 kohdan mukaan vuonna 1994 sovellettavan maatalouden rahoitusjärjestelmän mukaisesti; olisi siis säädettävä niiden voimaantulosta mainitun vuoden aikana, ja tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Vahvistetaan kalastusvuodeksi 1995 neuvoston asetuksen (ETY) N:o 3759/92 () liitteessä I olevassa A, D ja E kohdassa lueteltujen tuotteiden siirtotuen määrä liitteessä esitetyllä tavalla. 2 artikla Tämä asetus tulee voimaan 31 päivänä joulukuuta 1994. Sitä sovelletaan 1 päivästä tammikuuta 1995 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä joulukuuta 1994. Komission puolesta Yannis PALEOKRASSAS Komission jäsen () EYVL N:o L 392, 31.12.1992, s. 29 () EYVL N:o L 320, 22.12.1993, s. 8 () EYVL N:o L 387, 31.12.1992, s. 1 () EYVL N:o L 320, 22.12.1993, s. 32 () EYVL N:o L 388, 31.12.1992, s. 1 LIITE 1. Siirtotuen määrä asetuksen (ETY) N:o 3759/92 liitteessä I olevan A ja D kohdan tuotteiden sekä liitteessä I olevan E kohdan kielikampelan (Solea-suvun lajit) osalta >TAULUKON PAIKKA> 2. Siirtotuen määrä asetuksen (ETY) N:o 3759/92 liitteessä I olevan E kohdan muiden tuotteiden osalta >TAULUKON PAIKKA>
KOMISSION ASETUS (EY) N:o 3302/94, annettu 21 päivänä joulukuuta 1994, asetusten (ETY) N:o 19/82 ja (ETY) N:o 20/82 muuttamisesta lampaan- ja vuohenliha-alalla tehtävien muutosten osalta Itävallan, Suomen ja Ruotsin liittymisen vuoksi



Virallinen lehti nro L 341 , 30/12/1994 s. 0045 - 0045

Suomenk. erityispainos Alue 3 Nide 65 s. 0154

Ruotsink. erityispainos Alue 3 Nide 65 s. 0154



KOMISSION ASETUS (EY) N:o 3302/94, annettu 21 päivänä joulukuuta 1994, asetusten (ETY) N:o 19/82 ja (ETY) N:o 20/82 muuttamisesta lampaan- ja vuohenliha-alalla tehtävien muutosten osalta Itävallan, Suomen ja Ruotsin liittymisen vuoksi EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Norjan, Itävallan, Suomen ja Ruotsin liittymisasiakirjan ja erityisesti sen 169 artiklan 2 kohdan, sekä katsoo, että Itävallan, Suomen ja Ruotsin liittymisen vuoksi on mukautettava neuvoston asetuksen (ETY) N:o 2641/80 soveltamista koskevista yksityiskohtaisista säännöistä tiettyjen kolmansien maiden alkuperää olevien lampaan- ja vuohenliha-alan tuotteiden tuonnin osalta 6 päivänä tammikuuta 1982 annettu komission asetus (ETY) N:o 19/82(1), sellaisena kuin se on viimeksi muutettuna asetuksella (EY) N:o 3581/93(2), samoin kuin tuonti- ja vientitodistusjärjestelmän soveltamista koskevista yksityiskohtaisista erityissäännöistä lampaan- ja vuohenliha-alalla 6 päivänä tammikuuta 1982 annettu komission asetus (ETY) N:o 20/82(3), sellaisena kuin se on viimeksi muutettuna asetuksella (ETY) N:o 3890/92(4), ON ANTANUT TÄMÄN ASETUKSEN: 1 artikla Muutetaan asetus (ETY) N:o 19/82 seuraavasti. 1) Lisätään 7 artiklan 2 kohtaan seuraavat luetelmakohdat: "- Tuontimaksu rajoitettu 10 prosenttiin arvosta. (Asetuksen (ETY) N:o 19/82 sovellus), - Importavgiften begränsad till 10 % av värdet (tillämpning av förordning (EEG) nr 19/82)". 2) Poistetaan liitteessä III oleva III kohta. 2 artikla Poistetaan Itävallan nimi asetuksen (ETY) N:o 20/82 1 artiklan toisesta virkkeestä. 3 artikla Tämä asetus tulee voimaan Norjan, Itävallan, Suomen ja Ruotsin liittymissopimuksen voimaantulopäivänä edellyttäen, että kyseinen sopimus tulee voimaan. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä joulukuuta 1994. Komission puolesta René STEICHEN Komission jäsen (1) EYVL N:o L 3, 7.1.1982, s. 18 (2) EYVL N:o L 326, 28.12.1993, s. 21 (3) EYVL N:o L 3, 7.1.1982, s. 26 (4) EYVL N:o L 391, 31.12.1992, s. 51
Komission asetus (EY) N:o 3301/94, annettu 21 päivänä joulukuuta 1994, tomaattien laatuvaatimuksista annetusta asetuksesta (ETY) N:o 778/83 poikkeamisesta varressa kiinni olevien tomaattien (tomaatit terttuina) osalta annetun asetuksen (EY) N:o 918/94 muuttamisesta



Virallinen lehti nro L 341 , 30/12/1994 s. 0044 - 0044

Suomenk. erityispainos Alue 3 Nide 65 s. 0153

Ruotsink. erityispainos Alue 3 Nide 65 s. 0153



KOMISSION ASETUS (EY) N:o 3301/94, annettu 21 päivänä joulukuuta 1994, tomaattien laatuvaatimuksista annetusta asetuksesta (ETY) N:o 778/83 poikkeamisesta varressa kiinni olevien tomaattien (tomaatit terttuina) osalta annetun asetuksen (EY) N:o 918/94 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna komission asetuksella (EY) N:o 2753/94(2) ja erityisesti sen 2 artiklan 2 kohdan, sekä katsoo, että komission asetuksessa (EY) N:o 918/94(3) säädettiin komission asetuksesta (ETY) N:o 778/83(4), sellaisena kuin se on viimeksi muutettuna asetuksella (ETY) N:o 1657/92(5), poikkeamisesta varressa kiinni olevien tomaattien (tomaatit terttuina) kaupan pitämisen sallimiseksi koeajaksi markkinointivuoden 1994 aikana; markkinointivuoden katsotaan tomaattien osalta alkavan 1 päivänä tammikuuta ja päättyvän 31 päivänä joulukuuta tiettynä vuonna; tätä koeaikaa olisi pidennettävä ylimääräisellä markkinointivuodella tulosten tarkastamiseksi, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 918/94 1 artiklan 1 kohdan ensimmäinen seuraavasti: "1 Markkinointivuoden 1995 loppuun asti... ". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1995 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä joulukuuta 1994. Komission puolesta René STEICHEN Komission jäsen (1) EYVL N:o L 118, 20.5.1972, s. 1 (2) EYVL N:o L 292, 12.11.1994, s. 3 (3) EYVL N:o L 106, 27.4.1994, s. 5 (4) EYVL N:o L 86, 31.3.1983, s. 14 (5) EYVL N:o L 172, 27.6.1992, s. 53